als_Latn dik_Latn sag_Latn
Telefonat inteligjentë janë bërë aq shumë të përdorshëm në jetën moderne, sa mund të kenë shndërruar formën dhe funksionin e trurit të njeriut, sipas një kërkimi të ri. Ekspertët thonë se ata që përdorin çdo ditë telefona me ekran me prekje kanë korteks somatosensori, zona në qendër të trurit që kontrollon gishtat e mëdhenj, më të fuqishëm dhe më të madh. Ata mendojnë se sa më shumë kohë të kalojë një person me telefon inteligjent, aq më e madhe bëhet lidhja mes trurit dhe dorës.
Neurologu Dr. Arko Ghosh, i cili udhëhoqi një studim mbi ndikimin e përdorimit të telefonit, tha se “fiksimi i ri” me telefonat inteligjentë tregoi aftësinë e trurit për të ndryshuar sipas rrethanave. Por, ndërkohë që truri adaptohet me nevojat e reja, ndryshime të tilla ndonjëherë mund të rezultojnë në dhimbje kronike dhe çrregullime.
Dr. Ghosh në universitetin e Zyrihut në Zvicër tha: “Mendoj se duhet të marrim parasysh se sa i zakonshëm është përdorimi i pajisjeve digjitale dhe se sa shpesh i përdorin njerëzit. Teknologjia digjitale që përdorim thuajse çdo ditë i jep formë zhvillimit të sensorit në trurin tonë.”
Telefonat inteligjentë i detyrojnë njerëzit të përdorin duart në mënyra që nuk janë përdorur asnjëherë në historinë e evolucionit të njeriut. Jo vetëm i përdorim gishtat krejt papritur në një mënyrë të re, por e bëjmë këtë veprim orë pas ore, ditë pas dite.
(Herë të lexuara: 85)
als_Latn als_Latn als_Latn als_Latn als_Latn